CELEX: 22011D0067
Language: mt
Date: 2011-07-01 00:00:00
Title: Deċiżjoni tal-Kumitat Konġunt taż-ŻEE Nru 67/2011 tal- 1 ta’ Lulju 2011 li temenda l-Anness II (Regolamenti tekniċi, standards, ittestjar u ċertfikazzjoni) u l-Anness IV (l-Enerġija) tal-Ftehim dwar iż-ŻEE

6.10.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 262/21
               
            DEĊIŻJONI TAL-KUMITAT KONĠUNT TAŻ-ŻEE
      Nru 67/2011
      tal-1 ta’ Lulju 2011
      li temenda l-Anness II (Regolamenti tekniċi, standards, ittestjar u ċertfikazzjoni) u l-Anness IV (l-Enerġija) tal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru 2/2011 tal-11 ta’ Frar 2011 (1).
               
            
                  (2)
               
               
                  L-Anness IV tal-Ftehim kien emendat bid-Deċiżjoni tal-Kumitat Konġunt taż-ŻEE Nru 7/2011 tal-1 ta’ April 2011 (2).
               
            
                  (3)
               
               
                  Id-Direttiva 2009/125/KE tal-Parlament Ewropew u tal-Kunsill, tal-21 ta’ Ottubru 2009 li tistabbilixxi qafas għall-iffissar ta’ rekwiżiti għall-ekodisinn għal prodotti relatati mal-enerġija (3) għandha tiġi inkorporata fil-Ftehim.
               
            
                  (4)
               
               
                  Regolament tal-Kummissjoni (UE) Nru 347/2010 tal-21 ta’ April 2010 li jemenda r-Regolament tal-Kummissjoni (KE) Nru 245/2009 dwar ir-rekwiżiti tal-ekodisinn għal bozoz fluworexxenti mingħajr ballast integrata, għal bozoz b’discharge ta’ intensità għolja, u għal ballasts u lampi li kapaċi jħaddmu bozoz ta’ dan it-tip (4) għandha tiġi inkorporata fil-Ftehim.
               
            
                  (5)
               
               
                  Id-Direttiva 2009/125/KE tħassar id-Direttiva 2005/32/KE tal-Parlament Ewropew u tal-Kunsill (5), li ġiet inkorporata fil-Ftehim u li għalhekk għandha titħassar taħt il-Ftehim,
               
            ADOTTA DIN ID-DEĊIŻJONI:
      Artikolu 1
      Il-Kapitolu IV tal-Anness II tal-Ftehim għandu jiġi emendat kif ġej:
      
                  1.
               
               
                  It-test ta’ punt 6 (id-Direttiva 2005/32/KE tal-Parlament Ewropew u tal-Kunsill) għandu jiġi sostitwit b’dan li ġej:
                  “32009 L 0125: Id-Direttiva 2009/125/KE tal-Parlament Ewropew u tal-Kunsill tal-21 ta’ Ottubru 2009 li tistabbilixxi qafas għall-iffissar ta’ rekwiżiti għall-ekodisinn għal prodotti relatati mal-enerġija (ĠU L 285, 31.10.2009, p. 10).
                  Id-dispożizzjonijiet tad-Direttiva għandhom, għall-finijiet ta’ dan il-Ftehim, jinqraw bl-adattament li ġej:
                  L-Istati tal-EFTA għandhom jieħdu sehem sħiħ fix-xogħol tal-Kumitat stabbilit skont l-Artikolu 19, iżda m’għandux ikollhom id-dritt tal-vot.”
               
            
                  2.
               
               
                  L-inċiż li ġej għandu jiġi miżjud fil-punt 10 (ir-Regolament tal-Kummissjoni (KE) Nru 244/2009):
                  
                              “—
                           
                           
                              
                                 32010 R 0347: Ir-Regolament tal-Kummissjoni (UE) Nru 347/2010 tal-21 ta’ April 2010 (ĠU L 104, 24.4.2010, p. 20).”
                           
                        
            Artikolu 2
      L-Anness IV tal-Ftehim għandu jiġi emendat kif ġej:
      
                  1.
               
               
                  It-test ta’ punt 26 (id-Direttiva 2005/32/KE tal-Parlament Ewropew u tal-Kunsill) għandu jiġi mibdul b’dan li ġej:
                  “32009 L 0125: Id-Direttiva 2009/125/KE tal-Parlament Ewropew u tal-Kunsill tal-21 ta’ Ottubru 2009 li tistabbilixxi qafas għall-iffissar ta’ rekwiżiti għall-ekodisinn għal prodotti relatati mal-enerġija (ĠU L 285, 31.10.2009, p. 10).
                  Id-dispożizzjonijiet tad-Direttiva għandhom, għall-finijiet ta’ dan il-Ftehim, jinqraw bl-adattament li ġej:
                  L-Istati tal-EFTA għandhom jieħdu sehem sħiħ fix-xogħol tal-Kumitat stabbilit bl-Artikolu 19, iżda m’għandux ikollhom id-dritt tal-vot.”
               
            
                  2.
               
               
                  Dan li ġej għandu jiġi miżjud mal-punt 34 (ir-Regolament tal-Kummissjoni (KE) Nru 2204/2009):
                  “ , kif emendat permezz ta’:
                  
                              —
                           
                           
                              
                                 32010 R 0347: Ir-Regolament tal-Kummissjoni (UE) Nru 347/2010 tal-21 ta’ April 2010 (ĠU L 104, 24.4.2010, p. 20).”
                           
                        
            Artikolu 3
      It-testi tar-Regolament (UE) Nru 347/2010 u d-Direttiva 2009/125/KE fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 4
      Din id-Deċiżjoni għandha tidħol fis-seħħ fit-2 ta’ Lulju 2011, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 5
      Din id-Deċiżjoni għandha tkun ippubblikata fis-Sezzjoni taż-ŻEE u fis-Suppliment ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, l-1 ta’ Lulju 2011.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  ĠU L 93, 7.4.2011, p. 31.
      
         (2)  ĠU L 171, 30.6.2011, p. 1.
      
         (3)  ĠU L 285, 31.10.2009, p. 10.
      
         (4)  ĠU L 104, 24.4.2010, p. 20.
      
         (5)  ĠU L 191, 22.7.2005, p. 29.
      
         (*)  Ir-rekwiżiti kostituzzjonali huma indikati.